Etenduskunstide HACKATHON
2018. aasta septembris toimub rahvusvaheline etenduskunstide HACKATHON, mis toob kokku lavastajad, näitlejad, dramaturgid, tantsijad jt etenduskunstnikud nii Eestist, Prantsusmaalt, Belgiast kui ka mujalt maailmast.
Nädala aja jooksul lavastatud etenduskunstide lühivormid tuuakse publiku ette Vaba Lava ja Telliskivi loomelinnaku erinevates etenduspaikades. HACKATHON tipneb 22. septembril toimuva avatud showinguga (tasuta), kus presenteeritakse nelja kunstilist projekti.
*
HACKATHON on ellu kutsutud selleks, et Eesti ja väliskunstnikke kokku tuua, et nad nädala aja jooksul saaksid katsetada kunstilist koostööd, millest sünniksid uued loomingulised võimalused kõikidele osapooltele.
HACKATHON leiab aset Vaba Lava kuraatoriprogrammi raames, mille on kokku pannud Vaba Lava kuraatorid José Alfarroba ja Tristan Barani Prantsusmaalt.
HACKATHON toimub koostöös Prantsuse Instituudiga Eestis.